સુપ્રીમ કોર્ટ એક પછી એક ચુકાદા આપે અને સૌ વિમાણસમાં પડીને જોયા કરે. જે કામ પ્રજાના ચૂંટાયેલા પ્રતિનિધિએ કરવાનું હોય તે કામ સુપ્રીમ કોર્ટ કરી રહ્યું છે. સુપ્રીમ કોર્ટ નિયમો ઘડવાનું કામ કરી રહી છે. આધુનિક યુગમાં ભારત દેશની પ્રજા કઈ રીતે જીવે, કેવા નિયમોનું પાલન કરે, ક્યાં સંયમ રાખે અને ક્યાં મુક્તપણે વિહરી શકે તેના નિર્ણયો સુપ્રીમ કોર્ટમાં થઈ રહ્યા છે. સીબીઆઈના મામલામાં સુપ્રીમ કોર્ટે આપેલો ચુકાદો તેનું છેલ્લામાં છેલ્લું ઉદાહરણ છે. જરા જુદા પ્રકારનો ચુકાદો છે, પણ જે કામ સરકારે કરવાનું હતું તે કોર્ટે કરવું પડ્યું છે.